  Виталий Пронин Шаерысьтымы муниципал кылдытэтъёслэн, поселениослэн кивалтӥсьёссылы дышетскон ужрад ортчиз.  Отчы пыриськиз Удмуртилэн Тӧроезлэсь ужзэ быдэсъясь Александр Бречалов. Дышетскон ужрад кыстӥськиз 2 нунал ӵоже.Дышетскон ужрад кыстӥськиз 2 нунал ӵоже. Сое усьтыса, Александр Бречалов пусйиз:- Таӵе пумиськонмы нырысетӥез ӧвӧл ни. Котьку сямен ик, кенешомы экономикамес юнматыны юрттӥсь ужпумъёс сярысь. Дасяломы 2018-тӥ арлы быдэстоно ужъёсын календарь. Соос тросэз герӟаськемын луыны быгатозы Элькунмылэн культураеныз, спортэн.Кивалтӥсьёс, ӵошен люкаськыса, кенешизы вуоно арын ортчытоно ужрадъёс сярысь. Соос огшорыесь луыны кулэ ӧвӧл - элькунамы тросгес туристъёсты кыскыны мед быгатом.А. Бречалов кивалтӥсьёсты та ласянь чырмыт ужаны но бускельёслэсь - Казаньлэсь, Уфалэсь, Пермьлэсь - адӟем карыны куриз. Отын туризм зол азинске. Кылсярысь, Казань пыре Россиысь туристъёсты кыскыны быгатэмезъя 10 устоосыз городъёс пӧлы, Пермь но Уфа - 20 устоосыз пӧлы. Жаляса верано, Удмуртия та списоке сюремын ӧвӧл.- Туризм удыслы нимысьтыз саклык висъяно, - азьланьтӥз веранзэ Александр Владимирович. - Сое азинтонъя департамент кылдытоно. Департамент туроператоръёсын кусып тупатон, элькунысьтымы тунсыко объектъёсы туръёс радъян бордын мед ужасал.Та выллем ужрад берлозэ ортчиз вал туэ июнь толэзе. Соку отчы люкаськемъёс дышетскизы проектъёс гожъяны, коллективен ужаны, калыкен огкыл шедьтыны.Ольга Корепанова Туспуктэм:  udmurt.ru   